# Vedtak om bortlegging av saka med moglegheit for ny undersøking

Barnevernet har undersøkt omsorgssituasjonen og behova til <fornamnet til barnet> og har tilrådd hjelp i form av <hjelpetiltak>. De har takka nei og har ikkje foreslått andre aktuelle hjelpetiltak. Vi legg derfor bort saka.   
  
Barnevernet vil undersøkje saka på nytt dersom det er grunn til å tru at <fornamnet til barnet> treng hjelp. Undersøkinga startar i så fall i løpet av dei neste seks månadene, og de får beskjed i forkant.   
  
I dette vedtaket beskriv vi situasjonen til <fornamnet til barnet> og kva vi har lagt vekt på.

<Forelder 1>, <forelder 2> og <ungdom> er <part/partar> i denne saka. <De får kvart dykkar eksemplar av dette vedtaket.>

## Vedtak

Barnevernet legg bort saka utan å setje i gang hjelpetiltak, men med moglegheit for ny undersøking.

Vedtaket er gjort etter barnevernslova § 2-2 tredje ledd og kapittel 3 til 6. Der står det mellom anna at barnevernet skal undersøkje barnets heilskaplege omsorgssituasjon og behov og vurdere om barnet treng hjelp frå barnevernet.

Barnevernet kan setje i gang ei ny undersøking inntil seks månader etter at saka blei lagd bort, dersom vilkåra for å setje i gang ei undersøking framleis er oppfylte. Dette står i barnevernslova § 2-5 b.

## Kva opplysningar har komme fram i undersøkinga?

Dette er opplysningar som har komme fram i undersøkinga, og som har noko å seie for vedtaket:

### Historikk

Her skal du skrive eit kort avsnitt som gir eit visst inntrykk av bakgrunnen til barnet/ungdommen: kort om bekymringsmeldinga, familie, buforhold, eventuelle flyttingar og tidlegare kontakt med barnevernet.

### Situasjonen til <fornamnet til barnet>

Kva opplysningar har komme fram i undersøkinga som er relevante for bekymringsmeldinga, til dømes frå skule, lege og partane sjølve? Beskriv fakta om situasjonen for barnet og familien med tydelege kjelder, til dømes samspel, busituasjon og rus hos foreldre. Ta berre med «aktive fakta», altså fakta som er relevante for bekymringsmeldinga og vurderinga, og som kan leggjast på vektskåla – både fakta som støttar opp om konklusjonen, og fakta som ikkje gjer det. Unngå vurderingar. Bruk eit språk som foreldre kan forstå.

### Meiningane til <fornamnet til barnet>

Kva meiner barnet/ungdommen om sin eigen og familien sin situasjon og om bekymringsmeldinga? Kva ønske om og behov for hjelp gir hen uttrykk for? Kva meiner barnet/ungdommen om aktuelle tiltak?Få òg fram korleis barnet har gitt uttrykk for meiningane sine, til dømes gjennom barnesamtale. Kven var til stades?

### <Meiningane til foreldra/far/mor>

Kva meiner foreldra om situasjonen for barnet og familien og om bekymringsmeldinga? Kva ønske om og behov for hjelp gir dei uttrykk for? Kva meiner foreldra om aktuelle tiltak?

## Vurderinga til barnevernet

Barnevernet skal vurdere om omsorgssituasjonen til <fornamnet til barnet> gjer at <han/ho/hen> har behov for hjelp frå barnevernet. Vi skal òg vurdere kva hjelpetiltak som eignar seg til å møte dei behova barnet og familien har, og til å bidra til positiv endring. Kva som er til beste for barnet, er alltid det viktigaste omsynet. Desse krava står i barnevernslova § 3-1 og 1-3.

### Vurdering av omsorgssituasjonen til <fornamnet til barnet>

Her kjem vurderinga til barnevernet basert på faktagrunnlaget og barnevernsfagleg kompetanse. Korleis vurderer vi behova og situasjonen til barnet etter det som har komme fram i undersøkinga? Kva fortel informasjonen oss om omsorgssituasjonen til barnet – har vi fått stadfesta eller avkrefta bekymring? Har det oppstått ny bekymring undervegs? Kva legg vi vekt på, og kvifor? Vi kan få motstridande informasjon frå ulike kjelder. Kva veg tyngst, og kvifor? Tilseier omsorgssituasjonen/åtferda til barnet at barnet har behov for hjelp frå barnevernet? Få fram kvifor vi meiner hjelpetiltak vil vere til beste for barnet. Få med kva barnet og foreldra meiner, og korleis vi har vektlagt meiningane deira. Få fram kva moment vi har lagt mest vekt på.

### <Vurdering av aktuelle hjelpetiltak>

Kva har vurderinga vår av omsorgssituasjonen å seie for vegen vidare – kvifor ønskjer vi å setje inn hjelpetiltak? Kva hjelpetiltak har vi vurdert / ønskjer partane seg, og kvifor meiner vi at dei tiltaka vi ønskjer å tilby, er best eigna til å møte dei behova barnet og familien har, og til å bidra til positiv endring? Kvifor er akkurat desse tiltaka best for dette barnet? Kvifor landar vi likevel på å ikkje vedta hjelpetiltak? Om relevant: Korleis tek tiltaka omsyn til nettverket til barnet og familien og den etniske, kulturelle, språklege og religiøse bakgrunnen deira? Vis til at foreldra ikkje samtykkjer til hjelpetiltaka vi har foreslått, eventuelt at dei har ombestemt seg etter oppstart. Beskriv kva som er gjort for å motivere foreldra til å ta imot tiltaka. Grunngi kvifor pålegg ikkje er nødvendig no.

Korleis vurderer vi meiningane til barnet ut frå modnad, alder og situasjon, og korleis vektar vi meiningane til barnet opp mot faglege omsyn? Kor mykje kan vi vektleggje av det barnet ønskjer seg?

## Er du usamd i avgjerda, kan du klage innan 3 veker

Du som er part i saka, har rett til å klage på avgjerda innan tre veker frå du fekk vedtaket. Barnevernet kan hjelpe deg med å skrive klaga og få innsyn i dokumenta i saka dersom det er aktuelt.

### Slik klagar du på eit vedtak

I klaga oppgir du

* kva vedtak du klagar på
* kva du er usamd i
* kvifor du er usamd
* kva endringar du ønskjer

Du finn klageskjema på nettsidene til kommunen: <lenkje> / Du klagar i innsynsløysinga for barnevernssaker: <lenkje>   
   
Du kan òg sende klaga til

<Namn> kommune

Barnevernstenesta

Postboks <XXXX>

<Postnummer> <stad>

Klagar du, vil kommunen sjå på saka på nytt. Dersom kommunen ikkje finn grunnlag for å endre avgjerda, sender vi klaga til <Statsforvaltaren i XXXX>, som tek den endelege avgjerda.

## Regelverket som er relevant for saka

* barnevernslova:
  + § 2-2 tredje ledd og kapittel 3 til 6: grunnlaget (heimelen) for vedtaket
  + § 2-5 b: bortlegging der barnevernet kan starte ny undersøking
  + §1-3: det beste for barnet
  + § 1-4: barnet sin rett til å medverke
  + § 12-9 første ledd: retten til å klage
* forvaltningslova §§ 18 og 19: retten til å sjå dokumenta i saka

## Har du spørsmål?

Har du spørsmål om vedtaket, kan du kontakte <namn på saksbehandlar> på telefonnummer <XX XX XX XX> måndag til fredag mellom klokka <X> og <X>. Vi svarer gjerne på spørsmål om vedtaket, klagemoglegheiter eller anna du lurer på.